***NAZIV OBVEZNIKA : SVEUČILIŠTE JOSIPA JURJA STROSSMAYERA U OSIJEKU, MEDICINSKI FAKULTET OSIJEK***

***SJEDIŠTE OBVEZNIKA: OSIJEK***

***ADRESA SJEDIŠTA:JOSIPA HUTTLERA 4***

***RAZINA : 11***

***RAZDJEL: 080***

***BROJ RKP :22849***

***MATIČNI BROJ : 01388142***

***OIB: 16214165873***

***ŠIFRA DJELATNOSTI :8542***

**OBRAZLOŽENJE OPĆEG DIJELA FINANCIJSKOG PLANA**

**MEDICINSKOG FAKULTETA**

**SVEUČILIŠTA J.J. STROSSMAYERA U OSIJEKU**

**ZA RAZDOBLJE 2025. - 2027.**

Obrazloženjem općeg dijela financijskog plana daje se opća slika financijskog plana kroz obrazloženje ukupnih prihoda i primitaka, rashoda i izdataka, prijenosa sredstava iz prethodne godine i odnos u slijedeću godinu, kao i stanje ukupnih i dospjelih obveza.

Prihodi za financiranje rashoda planirani su primjenom financijskih pokazatelja iz uputa za izradu proračuna. Od tako dobivenih vrijednosti prihoda predvidjeli smo namjenske rashode koji se planiraju na osnovi potrošnje tekuće godine, a odnose se na naknade troškova za zaposlene, na troškove energije, prijevoz studenata, rashode za usluge, usluge tekućeg i investicijskog održavanja, rashode za zdravstvene preglede zaposlenika, intelektualne usluge, nabavke uredske i laboratorijske opreme, ulaganja u računalne programe, kao i u dodatna ulaganja u zgradu fakulteta, a sve u svrhu poboljšanja uvjeta i kvalitete odvijanja nastavnih procesa.

Svi prihodi i rashodi planirani su po izvorima i aktivnostima .

**PRIHODI I PRIMICI**

Ukupni prihodi za 2025. godinu planirani su u ukupnom iznosu od 6.098.367 EUR, i to po slijedećim izvorima financiranja:

Izvor 11 – Opći prihodi i primici u ukupnim iznosu od 4.432.783 EUR

Izvor 31 – Vlastiti prihodi u ukupnom iznosu od 106.000 EUR

Izvor 43 – Namjenski prihodi i primici u ukupnom iznosu od 1.422.700 EUR

Izvor 52 – Ostale pomoći u ukupnom iznosu od 132.484 EUR

Izvor 61 – Donacije , u ukupnom iznosu od 4.400 EUR

U odnosu na prošlu godinu planirani prihodi su povećani za 10 %, što ne predstavlja veliko odstupanje u odnosu na prošlo razdoblje, budući da se plan temelji na realno ostvarim prihodima.

Medicinski fakultet Osijek ne planira primitke, odnosno ne planira zaduživanja u razdoblju 2025.- 2027. godine.

***IZVOR 11 – OPĆI PRIHODI I PRIMICI***

Opći prihodi i primici predstavljaju prihode iz Državnog proračuna, a odnose se na financiranje redovne djelatnosti Fakulteta, te na programsko financiranje znanosti.

Ova sredstva su planirana temeljem zadanih limita od strane Ministarstva znanosti i obrazovanja, kao i limita od strane Sveučilišta Josipa Jurja Strossmayera u Osijeku.

***IZVOR 31 – VLASTITI PRIHODI***

Vlastite prihode čine prihodi od pruženih usluga, prihodi od prodaje proizvoda i roba te prihodi od kamata na depozite po viđenju.

Ukupno je planirano ostvariti prihod u iznosu od 106.000 EUR-a.

Prihode od prodaje proizvoda i roba čine prihodi ostvareni od prodaje knjiga u ukupno planiranom iznosu od 4.500 EUR. Prihode od pruženih usluga čine prihodi od nostrifikacija i provjera vjerodostojnosti diploma, prihodi od pruženih tečajeva, prihodi od usluga najma dvorane, prihodi od obavljenih usluga laboratorija za analizu DNA, te laboratorija za medicinsku genetiku, prihodi ostvareni od sudskih vještačenja, prihodi od izbora u znanstvena zvanja. Do 2023.g. su se prihodi od školarina poslijediplomskih specijalističkih studija vodili na ovom izvoru, ali od 2024. godine izvor je promijenjen u izvor 43, pa su shodno tome ovi prihodi i planirani na izvoru 43. Slijedom obrazloženog, došlo je do smanjenja planiranih prihoda na ovom izvoru u odnosu na prijašnja razdoblje.

Ukupno ostvareni prihodi od usluga se prvenstveno koriste za financiranje rashoda za potrebe redovnog poslovanja, minimalni standard, kao i financiranje ostalih aktivnosti potrebnih za normalno funkcioniranje rada Fakulteta, te financiranje nabavke laboratorijske opreme za laboratorij za analizu DNA, te laboratorij za medicinsku genetiku, i nabavku knjiga.

Podaci su izraženi u EUR

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 24./23. |
| REDOVNA DJELATNOST-IZVOR 31 | 84.500 | 85.205 | 106.000 | 106.000 | 106.000 | 0,58 |

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 24./23. |
| 1. PRIHODI OD PRODAJE KNJIGA
 | 7.318 | 6.500 | 4.500 | 4.500 | 4.500 | 0,61 |
| 1. PRIHODI OD PROVJERE VJERODOSTOJNOSTI I NOSTIFIKACIJE DIPLOMA
 | 6.000 | 10.000 | 10.000 | 10.000 | 10.000 | 1,00 |
| 1. PRIHODI OD TEČAJEVA
 | 3.327 | 4.600 | 3.000 | 3.000 | 3.000 | 0,65 |
| 1. PRIHODI OD USLUGA NAJMA PROSTORA
 | 1.870 | 1.500 | 1000 | 1000 | 1000 | 0,53 |
| 1. PRIHODI OD USLUGA LABORATORIJA DNA I MEDICINSKE GENETIKE
 | 28.100 | 26.400 | 27.000 | 27.000 | 27.000 | 0,85 |
| 1. PRIHODI OD OBRADE POSMRTNIH OSTATAKA – MINISTARSTVO BRANITELJA
 | 21.611 | 22.105 | 20.000 | 25.000 | 25.000 | 0,94 |
| 1. PRIHODI OD VJEŠTAČENJA
 | 23.165 | 14.000 | 10.000 | 10.000 | 10.000 | 0,71 |
| 1. PRIHODI OD IZBORA U ZNANSTVENA ZVANJA
 | 17.254 | 27.500 | 14.000 | 14.000 | 14.000 | 0,50 |
| 1. PRIHODI OD UPISA I ŠKOLARINA SPECIJALISTIČKIH STUDIJA
 | 38.904 | 35.500 | 45.500,00 | 40.000,00 | 40.000,00 | 0,62 |
| SVEUKUPNO : | 140.673 | 153.294 | 106.000 | 106.000 | 106.000 |  |

**IZVOR 43 – NAMJENSKI PRIHODI I PRIMICI**

U namjenske prihode i primitke ubrajamo prihode ostvarene od upisnina, indeksa i diploma, prihode od školarina za sveučilišni prijediplomski studij Medicinsko laboratorijske dijagnostike, sveučilišni diplomski studij Medicinsko laboratorijske dijagnostike, sveučilišni integrirani prijediplomski i diplomski studij Medicine, prihode od školarina za sveučilišni integrirani prijediplomski i diplomski studij Medicine na njemačkom jeziku, školarine za doktorski studij Biomedicine i zdravstva, te, od ove godine, i školarine za sveučilišne specijalističke studije.

Ukupno je planirano ostvariti prihod u iznosu od 1.422.700 EUR-a.

Podaci su izraženi u EUR

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 24./23. |
|  |  |  |  |  |  |  |
| 1. PRIHODI OD UPISNINA, INDEKSA I DIPLOMA
 | 34.250 | 50.000 | 50.000 | 55.000 | 50.000 | 1,00 |
| 1. PRIHODI OD ŠKOLARINA
 | 356.475 | 423.914 | 475.500 | 490.000 | 500.000 | 1,12 |
| 1. OSTALI PRIHODI ZA POSEBNE NAMJENE
 | 0 | 0 | 0 | 0 | 0 |  |
| 1. PRIHODI IZ POSLOVNOG FONDA SVEUČILIŠTA
 | 0 | 0 | 0 | 0 | 0 |  |
| 1. PRIHODI OD ŠKOLARINA I UPISA STUDIJA NA NJEMAČKOM
 | 720.579 | 700.776 | 800.000 | 830.000 | 865.000 | 1,14 |
| 1. PRIHODI OD UPISA I ŠKOLARINA SPECIJALISTIČKIH STUDIJA
 | 38.904 | 35.500 | 25.000 | 25.000 | 30.000 | 0,70 |
| 1. KAMATE NA SREDSTVA PO VIĐENJU
 | 539 | 1.000 | 1.000 | 1.500 | 1.500 | 1,85 |
| SVEUKUPNO : | 1.174.690 | 1.669.700 | 1.422.700 | 1.432.700 | 1.431.500 |  |

**IZVOR 52 – OSTALE POMOĆI**

Planirani prihod iz izvora 52 odnosi se na prihod od jedinica lokalne samouprave, odnosno pomoći iz gradskih i županijskih proračuna, kojima se financiraju studentski projekti OSCON, ali i projekti potpisani u 2023. i 2024. g. NPOO „Medicinski potvrđeno“, Pianoforte „Sonora“, Interreg HR-SRB - „Blood Rheo App“, i „Abiders“, kao i financiranje projekta putem Hrvatske zaklade za znanost. Projekt Hrvatske zaklade za znanost završava u 2025. godini, te ovi prihodi nisu planirani u projekcijama za 2026. godinu. Ukupno planirana sredstva po ovim projektima za 2025. godinu iznose 132.484 EUR-a, a za 2026. godinu

sveukupno je na ovom izvoru planiran iznos od 52.650 EUR-a.

**IZVOR 61 – DONACIJE**

Planirani prihodi iz izvora donacija iznose ukupno 4.400 EUR-a, a koji se odnose na donacije trgovačkih društava i fizičkih osoba za financiranje rashoda studentskih projekata OSCON ili moguće donacije fizičkih osoba za određenu namjenu koje ne možemo predvidjeti.

**RASHODI I IZDACI**

Ukupni rashodi za 2025. godinu planirani su u ukupnom iznosu od 6.261.617 EUR, i to po slijedećim izvorima financiranja:

Izvor 11 – Opći prihodi i primici u ukupnim iznosu od 4.432.783 EUR

Izvor 31 – Vlastiti prihodi u ukupnom iznosu od 106.000 EUR

Izvor 43 – Namjenski prihodi u ukupnom iznosu od 1.422.700 EUR

Izvor 52 – Ostale pomoći u ukupnom iznosu od 132.484 EUR

Izvor 61 – Donacije , u ukupnom iznosu od 4.400 EUR

Planirani rashodi odnose se na rashode poslovanja u iznosu od 5.823.690 EUR, te na rashode za nefinancijsku imovinu u iznosu od 437.927 EUR. Od rashoda poslovanja, najznačajniji su rashodi za zaposlene u ukupnom iznosu od 4.033.905 EUR-a, materijalni rashodi u iznosu od 1.565.739 EUR, dok manji dio rashoda poslovanja odlazi na financijske rashode u iznosu od 4.280 EUR, naknade građanima i kućanstvima u iznosu od 4.500 EUR i ostalih rashoda u iznosu od 6.200 EUR-a.

Rashodi za nabavku nefinancijske imovine odnose se na kupovinu licenci u iznosu od 1.100 EUR, ulaganja u postrojenja i opremu u ukupnom iznosu od 145.000 EUR, te dodatna ulaganja na nefinancijskoj imovini u iznosu od 220.000 EUR.

Financijski najznačajniji projekti u 2025. godini je popravak i rekonstrukcija krova zgrade Fakulteta, dovršenje fakultetskog apartmana, uređenje dvorane u prizemlju, te uređenje sanitarnih prostorija .

**PRIJENOS SREDSTAVA IZ PRETHODNE I ODNOS U SLIJEDEĆU GODINU**

U tablici su prikazani donosi iz prošle godine prema izvorima financiranja, kao i odnosi u slijedeću godinu, također prema izvorima financiranja.

|  |  |  |
| --- | --- | --- |
| IZVOR | DONOS | ODNOS |
| 11 | 0 | 0 |
| 31 | 38.000 | 11.500 |
| 43 | 191.200 | 60.000 |
| 52 | 10.000 | 5.350 |
| 61 | 900 | 0 |
| SVEUKUPNO | 240.100 | 76.850 |

Iz izvora 31 – Vlastiti prihodi, iz prošle godine planira se donijeti ukupan iznos od 38.000 EUR-a. U sklopu ovog izvora ostvaruju se prihodi od usluga vještačenja iz DNA laboratorija i laboratorija medicinske genetike, te nostrificiranja diploma i izbora u zvanja. Prijenos u slijedeću godinu iz ovog izvora nastaje zbog naplate ovih prihoda krajem godine, pa se isti ne stignu potrošiti u tekućoj godini, već se prenose u slijedeću, i u toj godini se koriste za pokriće tekućih rashoda poslovanja.

Zbog istog razloga planiran je i odnos u slijedeću 2026. godinu iz ovog izvora.

Iz izvora 43- Namjenski prihodi i primici planiran je donos u iznosu od 191.200 EUR. Ovaj iznos odnosi se na uplate školarina za sveučilišni prijediplomski studij Medicinsko laboratorijske dijagnostike, sveučilišni diplomski studij Medicinsko laboratorijske dijagnostike, sveučilišni integrirani prijediplomski i diplomski studij Medicine, prihode od školarina za sveučilišni integrirani prijediplomski i diplomski studij Medicine na njemačkom jeziku, školarine za doktorski studij Biomedicine i zdravstva, te, od ove godine, i školarine za sveučilišne specijalističke studije .

Ovi prihodi ostvaruju se u razdoblju od listopada do prosinca tekuće godine, te se ne stignu potrošiti sva sredstva, već se prenose u slijedeću godinu, a koriste se u narednom razdoblju za pokriće materijalnih troškova izvođenja studija, te plaćanje intelektualnih usluga vezanih za izvođenje studija , za rashode za nabavku nefinancijske imovine, kao i u dodatna ulaganja na građevinskim objektima.

Zbog istog razloga planiran je i odnos u slijedeću 2026. godinu iz ovog izvora.

**STANJE UKUPNIH I DOSPJELIH OBVEZA**

Stanje ukupnih i dospjelih obveza sa stanjem na dan 31.12.2023., odnosno na dan 30.06.2024. godine prikazan je u slijedećoj tablici:

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| UKUPNE OBVEZE | 481.487 EUR | 523.033 EUR |
| DOSPJELE OBVEZE | 0,00 | 0,00 |

 DEKAN

 prof.dr.sc. Ivica Mihaljević